RESOLUCIÓ de 17 de març de 2011, de la Direcció General d'Avaluació, Innovació i Qualitat Educativa i de la Formació Professional, per la qual es convoquen proves per a l'obtenció dels títols de tècnic i de tècnic superior de Formació Professional. [2011/3434]
La Llei Orgànica 2/2006, de 3 de maig, d'Educació (BOE de 4.05.2006), establix en l'article 69.4 que les administracions educatives, en l'àmbit de les seues competències, organitzaran periòdicament proves per a obtindre directament el títol de Batxiller o algun dels títols de Formació Professional.
El Reial Decret 1538/2006, de 15 de desembre, pel qual s'establix l'ordenació general de la Formació Professional del sistema educatiu (BOE de 3.01.2007), indica en l'article 35.2 que les proves seran convocades, almenys, una vegada a l'any.
L'Orde de 29 de gener de 2008 regula les proves per a l'obtenció del títol de tècnic i de tècnic superior de Formació Professional a la Comunitat Valenciana (DOCV de 13 de febrer).
En l'orde mencionada anteriorment s'indica que la direcció general competent en matèria de Formació Professional convocarà, almenys una vegada a l'any, proves per a l'obtenció del títol de tècnic i de tècnic superior de Formació Professional.
En este curs 2010/2011, la convocatòria es portarà a efecte al mes de juny. No obstant això, aquells alumnes matriculats en el període establit en esta resolució i que, després de presentar-se a la convocatòria de juny, no hagen aprovat algun mòdul professional, podran realitzar les proves corresponents en el mes de setembre.
D'acord amb la normativa indicada, i vistes les funcions que se m'atribuïxen en el Decret 92/2007, de 6 de juliol (DOCV de 9 de juliol) del Consell de la Generalitat, pel qual s'establix l'estructura orgànica bàsica de la Presidència i de les conselleries de la Generalitat, i en l'article 21 de la Llei 1992/30, de 26 de novembre, de Règim Jurídic de les Administracions Públiques i del Procediment Administratiu Comú (LRJ-PAC), resolc:

U. Convocatòria de les proves
1. Convocar per a l'any 2011 les proves per a l'obtenció dels títols de tècnic i de tècnic superior de Formació Professional dels cicles formatius de grau Mitjà i Superior que s'impartixen en els instituts d'Ensenyança Secundària, i en els centres integrats públics de Formació Professional de la Comunitat Valenciana.
2. Per als títols de tècnic i de tècnic superior emparats per la LOGSE i substituïts per un títol emparat per la LOE el primer curs del qual s'haja implantat en el curs 2010/2011, només es convocaran proves per a qui es trobe en les situacions següents:
a) Els qui van concórrer a la realització d'estes proves en convocatòries anteriors i tinguen encara pendents de superar un o més mòduls professionals LOGSE.
b) Els qui van cursar un cicle formatiu emparat per la LOGSE en qualsevol modalitat i tinguen encara pendents de superar un o més mòduls professionals.
Per als títols de tècnic i tècnic superior emparats per la LOGSE el segon curs dels quals haja deixat d'impartir-se en el curs 2010/2011, només es convocaran proves durant els 5 cursos següents per a qui es trobe en les situacions següents:
a) Els qui van concórrer a la realització d'estes proves en convocatòries anteriors i tinguen encara pendents de superar un o més mòduls professionals LOGSE.
b) Els qui van cursar un cicle formatiu emparat per la LOGSE en qualsevol règim o modalitat i tinguen encara pendents de superar un o més mòduls professionals.
3. Els títols de tècnic i de tècnic superior a què es referix el punt anterior es troben en l'annex IX d'esta resolució.

Esta resolució convoca proves per a l'obtenció dels títols de tècnic i tècnic superior emparats per la LOE, el segon curs dels quals s'haja impartit durant el curs escolar 2010/2011.

Dos. Requisits
Per a presentar-se a les proves d'obtenció directa dels títols, es requerix tindre díhuit anys per als títols de tècnic, i vint anys per als de tècnic superior o dènou anys per als que estiguen en possessió del títol de tècnic.
A més hauran de complir algun dels requisits establits en l'article 21 del Reial Decret 1538/2006 (BOE de 3 de gener de 2007) o les titulacions equivalents, recollides en la disposició addicional sèptima del reial decret mencionat.

Tres. Inscripció
1. La inscripció a les proves es farà des del 8 fins al 15 d'abril de 2011, ambdós inclosos, en algun dels centres públics de la Comunitat Valenciana mencionats en els annexos I i II.
2. Els aspirants podran inscriure's en els mòduls professionals d'un sol cicle formatiu que vullguen dels títols mencionats en els annexos I i II.
3. La inscripció del mòdul de FCT, i si és el cas del mòdul de projecte, podrà realitzar-se als únics efectes de sol·licitar l'exempció total del mòdul de FCT. En este cas la matrícula del mòdul de FCT quedarà condicionada a la resolució favorable d'esta.
En cas de ser favorable, l'alumne o alumna podrà, si és el cas, presentar el projecte i examinar-se del seu mòdul en el mateix centre en què haja realitzat les proves, en les condicions que determine el centre educatiu atenent la normativa aplicable.
En cas de ser denegada l'exempció, l'alumnat haurà de matricular-se del mòdul de FCT en règim presencial en un centre de la seua elecció.

4. Per a sol·licitar la inscripció els aspirants hauran de presentar la documentació següent:
- Sol·licitud d'inscripció que es presentarà en un sol centre. S'ha d'utilitzar el model que constituïx l'annex I en esta resolució.
- DNI o targeta d'estranger o permís de residència o visat d'estudis, amb fotocòpia per a ser confrontada.
5. Quedaran anul·lades les sol·licituds d'inscripció que incomplisquen el que establix l'article 4.3 de l'Orde de 29 de gener de 2008 que regula les proves que es convoquen en esta resolució.

Quatre. Matriculació
1. En el procés de matrícula els centres educatius utilitzaran el Programa de Gestió de Centres. 
2. Una vegada finalitzat el procés d'inscripció, els centres receptors de les sol·licituds examinaran la documentació presentada pels candidats i verificaran si complixen els requisits exigits per a matricular-se.

3. El centre publicarà el dia 4 de maig de 2011, en el tauler d'anuncis, la relació provisional d'admesos i exclosos per a la realització de les proves, i indicarà en l'últim cas el motiu de l'exclusió.

4. Els aspirants podran reclamar la relació provisional d'admesos en els tres dies hàbils següents al de la publicació, per mitjà de la presentació d'un escrit motivat dirigit al director del centre.

5. En el termini dels dos dies hàbils següents, el director ratificarà o rectificarà la decisió objecte de reclamació, comunicarà a l'interessat la decisió adoptada i ordenarà la publicació, en el tauler d'anuncis, de la llista definitiva d'admesos i exclosos.
6. A la vista de la llista definitiva, els interessats podran interposar un recurs d'alçada davant de la direcció territorial corresponent en el termini d'un mes a comptar de l'endemà de la publicació en el tauler d'anuncis.
7. La participació en estes proves comporta l'abonament de les taxes corresponents per a cadascun dels mòduls professionals per als quals es faça la matriculació.
8. Els candidats admesos quedaran matriculats en els mòduls professionals que es troben amb la sol·licitud.
9. La matrícula podrà ser anul·lada a petició de l'interessat. La sol·licitud d'anul·lació de la matrícula s'haurà de presentar fins al dia 13 de maig, per mitjà del model que figura com a annex VII en esta resolució, i no comportarà la devolució de les taxes abonades a la qual es fa referència en el punt quatre.6.
10. Durant el curs acadèmic 2010/2011, el sol·licitant no podrà estar matriculat del mateix mòdul professional en les proves convocades per esta resolució ni en els règims presencial, semipresencial o a distància ni en proves per a l'obtenció directa de títols de Formació Professional convocades per altres administracions educatives. L'incompliment del que ací es disposa comportarà l'anul·lació de la matrícula en esta convocatòria i dels resultats acadèmics que s'obtinguen en esta.

No obstant això, els alumnes matriculats en el curs 2010/2011 en ensenyances de règim presencial, semipresencial o a distància en centres de la Comunitat Valenciana que abans de la conclusió del termini de matriculació en les proves hagen esgotat en algun mòdul el nombre de convocatòries establit en la normativa vigent per a la seua superació, podran matricular-se d'estos mòduls professionals en les proves convocades en la resolució.
Així mateix, l'alumnat que haja anul·lat la matrícula d'acord amb el que establix l'article 9 de l'Orde 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i l'organització acadèmica dels cicles formatius de Formació Professional del sistema educatiu en l'àmbit territorial de la Comunitat Valenciana, (DOCV de 3 de setembre), podrà matricular-se en les proves convocades en esta convocatòria.

Cinc. Comissions d'avaluació
1. Els centres educatius receptors de matrícules comunicaran al servici d'inspecció de la direcció territorial corresponent el nombre d'admesos per a cada mòdul professional fins al 13 de maig de 2011.

Tenint en compte el nombre d'aspirants, s'establiran les comissions avaluadores que siguen necessàries i es podran agrupar les persones matriculades en els distints centres educatius de la Comunitat Valenciana perquè s'examinen davant d'una mateixa comissió avaluadora quan siga aconsellable tenint en compte el nombre d'aspirants.
2. Les direccions territorials comunicaran als centres educatius fins al 17 de maig de 2011 les comissions avaluadores designades, el nombre d'alumnes que hauran d'examinar, i hauran d'indicar quan siga procedent els alumnes matriculats en altres centres i el lloc on han d'actuar. Les relacions d'alumnes de cada comissió, així com el lloc d'actuació de cada una, es faran públiques en els centres educatius on es reben les matrícules.
3. Les comissions d'avaluació estaran compostes per un president, que serà el director del centre docent o, si no n'hi ha, un professor d'Educació Secundària o un professor tècnic de Formació Professional, un secretari i tres vocals.
En tots els casos, hi haurà, almenys, tres membres de la comissió amb atribució docent en el cicle formatiu corresponent.
A proposta del president de la comissió d'avaluació, podran integrar-se els assessors externs necessaris per a avaluar aquells mòduls assignats a professorat especialista en el reial decret del currículum del cicle.
4. Seran funcions de les comissions d'avaluació:
- L'organització i la realització les proves.
- La correcció i la qualificació d'estes.
- L'ompliment de l'acta de la prova i de l'acta final i la publicació de les llistes provisionals i de les actes finals de resultats.

- La resolució de les reclamacions de qualificacions considerades incorrectes.

Sis. Orientacions a l'alumnat
La direcció del centre junt amb les comissions avaluadores concretaran el procediment i publicaran en els centres fins al 19 de maig de 2011 el calendari d'actuacions dirigides a informar i a orientar els aspirants, així com el calendari de les proves, els criteris d'avaluació i el material amb què hauran d'acudir per a realitzar-les, tant per a la convocatòria de juny com per a la de setembre.

Set. Convalidacions
En matèria de convalidacions, serà aplicable el que disposa la normativa vigent.
Els interessats hauran de sol·licitar les convalidacions en el moment de formalitzar la matrícula.

Huit. Exempcions del mòdul de FCT
1. En el cas del mòdul professional de FCT, podrà determinar-se l'exempció total del mòdul si hi ha una correspondència amb la pràctica laboral en el mateix camp professional al qual pertany el cicle formatiu. La relació laboral ha de superar l'any natural i els dies cotitzats a la Seguretat Social correspondran al mateix període.
La sol·licitud d'exempció es farà quan se'n formalitze la matrícula. Amb la sol·licitud s'adjuntarà la documentació acreditativa d'acord amb la legislació vigent en matèria d'ordenació de la Formació Professional presencial.
2. El professor tutor de pràctiques elaborarà un informe de cada una de les sol·licituds sobre la possibilitat d'exempció i contrastarà la documentació aportada amb les capacitats que s'han d'aconseguir en el mòdul de FCT, i es proposarà, en conseqüència, la possibilitat o no d'exempció total.
En cas que no es reconega l'exempció total, l'interessat haurà de matricular-se del mòdul de FCT amb caràcter ordinari en un centre docent.
3. Els membres de la comissió avaluadora es constituiran en comissió de valoració de la documentació presentada als efectes d'exempcions. El resultat de la seua valoració s'entregarà per mitjà d'un informe al president de la comissió, qui emetrà una resolució individualitzada.

4. Contra la resolució, l'interessat podrà interposar un recurs d'alçada davant de la direcció territorial corresponent en el termini d'un mes a comptar de l'endemà de la seua comunicació, la resolució del qual posarà fi a la via administrativa.

Nou. Avaluació i reconeixement d'unitats de competència
Havent-se regulat el procediment per al reconeixement de les competències professionals en el Reial Decret 1224/2009, de 17 de juliol, de reconeixement de les competències professionals adquirides per experiència laboral (BOE de 25 d'agost), en desplegament de l'article. 8.3 de la Llei 5/2002, de 19 de juny, de les Qualificacions i de la Formació Professional, no serà aplicable la disposició transitòria segona de l'Orde de 29 de gener de 2008, per la qual es regulen les proves per a l'obtenció del títol de tècnic i de tècnic superior de Formació Professional a la Comunitat Valenciana (DOCV de 13 de febrer).

Deu. Estructura i contingut de les proves
1. Els exercicis de les proves seran elaborats pels departaments didàctics corresponents a cada cicle formatiu en els centres educatius en què es facen les proves.
2. Les proves es realitzaran per a tots els mòduls formatius excepte per al mòdul de FCT.
3. Les proves inclouran continguts teòrics i realitzacions pràctiques que permeten evidenciar, a través dels criteris d'avaluació i realització corresponents, que l'aspirant ha assolit les distintes capacitats i competències. Les proves mencionades es prepararan prenent com a referència els currículums vigents i les competències professionals dels cicles formatius objecte d'esta convocatòria.

Onze. Realització de les proves
1. Convocatòria de maig
Les proves es faran entre els dies 20 i 24 de juny de 2011, ambdós inclosos i s'ajustaran al que disposa esta resolució.
2. Convocatòria de setembre
Les proves es faran entre els dies 5 i 8 de setembre de 2011, ambdós inclosos, segons el que disposa esta resolució.

Dotze. Qualificacions
1. Les qualificacions dels mòduls professionals, excepte el de FCT, es realitzaran en forma de qualificacions numèriques compreses entre 1 i 10 punts, sense decimals. Es consideraran positives les qualificacions iguals o superiors a 5.
2. Els mòduls exempts com a conseqüència del reconeixement d'unitats de competències tindran la qualificació d'exempt.
3. El mòdul professional de FCT es qualificarà en termes d'exempt / no exempt.

Tretze. Reclamació a les qualificacions
Les reclamacions a què puguen donar lloc les qualificacions, es realitzaran conforme al procediment següent:
1. Es presentaran per escrit dins dels tres dies hàbils següents al de la publicació dels resultats al president de la comissió avaluadora del centre en què es van fer.
2. En el termini dels dos dies hàbils següents, la comissió d'avaluació ratificarà o rectificarà la qualificació objecte de reclamació, que el president comunicarà per escrit a l'interessat.
3. Si després de la decisió persistix la disconformitat, es podrà sol·licitar, en el termini de dos dies hàbils següents a la recepció de la comunicació, que s'eleve la reclamació al director territorial d'Educació corresponent, que, després de l'informe de la inspecció educativa, resoldrà el que siga procedent. Esta resolució, motivada, posarà fi a la via administrativa.
4. Els interessats tindran dret a l'accés als exercicis escrits realitzats i a conéixer les puntuacions atorgades i els criteris d'avaluació utilitzats.

Catorze. Actes
1. S'estendrà una acta de la prova de cada un dels mòduls, en la qual consten les qualificacions obtingudes, així com, si és el cas, l'exempció de la part corresponent.
Així mateix, s'estendrà una acta final, per duplicat, de cada un dels cicles formatius, on constarà la qualificació de la prova, les convalidacions, l'exempció o no del mòdul de FCT i,si és procedent o no, l'expedició de títol.
Els models d'acta de prova i d'acta final s'incorporen com a annexos V i VI a esta resolució.
2. Estes actes s'arxivaran en la secretaria del centre educatiu on s'haja realitzat la prova, i un dels originals de l'acta final s'enviarà a la inspecció educativa per al seu estudi i posterior informe estadístic a la Direcció General d'Avaluació, Innovació i Qualitat Educativa i de la Formació Professional, que serà remés fins al dia 28 de setembre de 2011.
3. L'informe haurà d'incloure, si mésno, les dades següents:
- Centre educatiu.
- Cicle formatiu/grau.
- Nombre d'inscrits.
- Nombre de matriculats en cada mòdul dels que componen el cicle formatiu.
- Nombre de presentats.
- Nombre d'aptes per mòdul.

Quinze. Acreditació de competències
Quan no s'haja obtingut el títol corresponent, la superació dels mòduls professionals associats a una o diverses unitats de competència donarà dret a l'acreditació d'este. Esta haurà de ser certificada i registrada en «acreditacions de competència» en el centre educatiu on figure l'expedient de l'aspirant a les proves.
El certificat d'acreditació de competència s'incorpora a esta resolució com a annex VIII.

DISPOSICIÓ TRANSITÒRIA ÚNICA

Els qui van ser admesos per a la realització de les proves per a l'obtenció de títols de tècnic o de tècnic superior en alguna de les convocatòries realitzades a la Comunitat Valenciana en els anys 2004, 2005 i 2006 podran presentar-se en la convocatòria regulada en esta resolució només als efectes d'acreditació parcial dels mòduls superats.

DISPOSICIONS FINALS

Primera
Esta resolució produirà efectes l'endemà de la ser publicada en el Diari Oficial de la Comunitat Valenciana.

Segona
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar des de l'endemà de ser publicada en el Diari Oficial de la Comunitat Valenciana, segons el que disposa l'article 74.3.c) de la Llei de Govern Valencià, de conformitat amb l'article 114 de la Llei 30/1992, de 26 de novembre.

València, 17 de març de 2011.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.

Annex II

Cicles formatius de Grau Mitjà

Activitats Físiques i Esportives
- Conducció d'Activitats Fisicoesportives en el Medi Natural:

Alacant: IES Haygón. Sant Vicent del Raspeig.
Castelló: IES Violant de Casalduch. Benicàssim.
València: IES Districte Marítim. València.
Administració i Gestió
- Gestió Administrativa:
Alacant: IES Mare Nostrum. Alacant.
Castelló: IES Joan Coromines. Benicarló.
València: IES Serpis. València.

Agrària
- Explotacions Agrícoles Intensives:
Alacant: IES El Palmeral. Orihuela.
València: CIPFP Complejo Educativo de Cheste.
- Jardineria:
Alacant: IES Callosa d'en Sarrià.
València: CIPFP Complejo Educativo de Cheste.
- Treballs Forestals i de Conservació del Medi Natural:
Castelló: IES Alto Palancia. Segorbe.

Arts Gràfiques
- Impressió en Arts Gràfiques: 
Alacant: IES Carrús. Elx.
València: CIPFP Ciutat de l'Aprenent. València.
- Preimpressió en Arts Gràfiques:
Alacant: IES Carrús. Elx.
València: CIPFP Ciutat de l'Aprenent. València.

Comerç i Màrqueting
- Comerç:
Alacant: IES Figueras Pacheco. Alacant.
Castelló: IES Leopoldo Querol. Vinaròs.
València: IES Tirant lo Blanc. Gandia.	

Edificació i Obra Civil
- Acabats de Construcció:
Alacant: IES Gran Via. Alacant.
València: CIPFP Ciutat de l'Aprenent. València.
- Obres de Construcció:
València: CIPFP Ciutat de l'Aprenent. València.

Electricitat i Electrònica
- Instal·lacions Elèctriques i Automàtiques:
Alacant: IES Antonio José Cavanilles. Alacant.
Castelló: IES Politècnic. Castelló.
València: CIPFP La Costera. Xàtiva.
- Equips Electrònics de Consum:
Alacant: IES La Torreta. Elda.
Castelló: IES Botànic Cavanilles. La Vall d'Uixó.
València: IES Jaume I. Ontinyent.

Fabricació Mecànica
- Mecanitzat:
Alacant: IES Cotes Baixes. Alcoi.
Castelló: IES Politècnic. Castelló.
València: CIPFP Vicente Blasco Ibáñez. València.
- Joieria:
València: IES Molí del Sol. Mislata.
- Soldadura i Caldereria: 
València: CIPFP Ciutat de l'Aprenent. València.
- Tractaments Superficials i Tèrmics:
València: IES Manuel Sanchis Guarner. Silla.

Hoteleria i Turisme
- Cuina i Gastronomia:
Alacant: IES Cap de l'Aljub. Santa Pola.
Castelló: CIPFP Costa de Azahar. Castelló.
València: CIPFP Complejo Educativo de Cheste.
- Servicis en Restauració:
Alacant: IES Cap de l'Aljub. Santa Pola.
Castelló: CIPFP Costa de Azahar. Castelló.
València: CIPFP Complejo Educativo de Cheste.

Imatge Personal
- Caracterització:
Alacant: IES El Pla. Alacant.
- Estètica Personal Decorativa:
Alacant: IES La Torreta. Elx.
Castelló: IES Francesc Tàrrega. Vila-real.
València: IES El Cabanyal. València.
- Perruqueria:
Alacant: IES El Pla. Alacant.
Castelló: IES Francesc Tàrrega. Vila-real.
València: IES Salvador Gadea. Aldaia.

Imatge i So
- Laboratori d'Imatge:
Alacant: IES Luis García Berlanga. Sant Joan d'Alacant.
Castelló: IES Vila-roja. Almassora.
València: IES La Marxadella. Torrent.
IES Veles e Vents. Gandia-Grau i platja.

Indústries Alimentàries
- Olis d'Oliva i Vins:
València: Escuela de Viticultura y Enología Félix Jiménez. Requena.
- Forn, Rebosteria i Confiteria:
Alacant: IES Virgen del Remedio. Alacant.
Castelló: CIPFP Costa de Azahar. Castelló.
València: CIPFP Ciutat de l'Aprenent. València.

Informàtica i Comunicacions
- Sistemes Microinformàtics i Xarxes:
Alacant: IES Mare Nostrum. Alacant.
Castelló: IES El Caminàs. Castelló.
València: CIPFP Mislata.

Instal·lació i Manteniment
- Instal·lació i Manteniment Electromecànic de Maquinària i Conducció de Línies:
Alacant: CIPFP Canastell. Sant Vicent del Raspeig.
València: CIPFP Luis Suñer Sanchis. Alzira.
- Muntatge i Manteniment d'Instal·lacions de Fred, Climatització i Producció de Calor:
Alacant: IES Gran Via. Alacant.
Castelló: IES Llombai. Borriana.
València: CIPFP Luis Suñer Sanchis. Alzira.

Fusta, Moble i Suro
- Fabricació a Mida i Instal·lació de Fusteria i Moble:
Castelló: CIPFP Benicarló.
València: IES Tirant lo Blanc. Gandia.
- Fabricació Industrial de Fusteria i Moble:
València: CIPFP Catarroja.
CIPFP Ciutat de l'Aprenent. València.

Química
- Laboratori:
Alacant: IES Virgen del Remedio. Alacant.
València: IES Manuel Sanchis Guarner. Silla.

Sanitat
- Cures Auxiliars d'Infermeria:
Alacant: IES La Torreta. Elx.
IES La Almadrava. Benidorm
CIPFP Batoi. Alcoi
Castelló: IES Matilde Salvador. Castelló
València: CIPFP Mislata
IES Jorge Juan Sagunt-Port
IES Enrique Tierno Galvan. Moncada
- Emergències Sanitàries:
Alacant: IES La Torreta. Elx.
Castelló: IES Matilde Salvador. Castelló.
València: IES Jaume I. Ontinyent.
CIPFP Ciutat de l'Aprenent. València
- Farmàcia i Parafarmàcia:
Alacant: IES Montserrat Roig. Elx.
Castelló: IES Matilde Salvador. Castelló.
València: IES Federica Montseny. Burjassot.

Servicis Socioculturals i a la Comunitat
- Atenció Sociosanitària:
Alacant: IES Valle de Elda. Elda.
IES Victoria Kent. Elx.
Castelló: IES Francesc Ribalta. Castelló.
València: CIPFP Misericordia. València
CIPFP Faitanar. Quart de Poblet

Tèxtil, Confecció i Pell
- Calçat i Marroquineria:
Alacant: IES La Torreta. Elda.
- Confecció i Moda:
València: CIPFP Ciutat de l'Aprenent. València.
- Operacions d'Ennobliment Tèxtil:
Alacant: IES Cotes Baixes. Alcoi.
- Producció de Filatura i Teixidura de Calada:
Alacant: IES Cotes Baixes. Alcoi
- Producció de Teixits de Punt:
València: IES Jaume I. Ontinyent.

Transport i Manteniment de Vehicles
- Carrosseria:
Alacant: IES Leonardo da Vinci. Alacant.
Castelló: IES Politècnic. Castelló.
València: IES Benicalap. València.
- Electromecànica de Vehicles:
Alacant: IES Leonardo da Vinci. Alacant.
Castelló: IES Botànic Cavanilles. La Vall d'Uixó.
València: CIPFP Faitanar. Quart de Poblet.

Vidre i Ceràmica
- Operacions de Fabricació de Productes Ceràmics:
Castelló: IES El Caminàs.

Annex III

Cicles formatius de Grau Superior

Activitats Físiques i Esportives
- Animació d'Activitats Físiques i Esportives:
Alacant: IES Haygón. Sant Vicent del Raspeig.
Castelló: IES Violant de Casalduch. Benicassim.
València: IES Conselleria. València.

Administració i Gestió
- Administració i Finances:
Alacant: IES Mare Nostrum. Alacant.
IES Las Espeñetas. Orihuela.
Castelló: IES El Caminàs. Castelló.
IES Joan Coromines. Benicarló.
València: IES Serpis. València.
- Secretariat:
Alacant: IES Mare Nostrum. 
Castelló: IES El Caminàs. 
València: CIPFP Vicente Blasco Ibañez. 

Agrària
- Gestió i Organització dels Recursos Naturals i Paisatgístics:

Alacant: IES El Palmeral. Orihuela.
Castelló: IES Alto Palancia. Segorbe.	

Arts Gràfiques
- Disseny i Producció Editorial:
Alacant: IES Carrús. Elx.
València: CIPFP Ciutat de l'Aprenent. València.
- Producció en Indústries d'Arts Gràfiques:
Alacant: IES Carrús. Elx.
València: CIPFP Ciutat de l'Aprenent. València.

Comerç i Màrqueting
- Comerç Internacional:
Alacant: IES Victoria Kent. Elx.
Castelló: IES El Caminàs. Castelló.
València: IES Tirant lo Blanc. Gandia.
- Gestió Comercial i Màrqueting:
Alacant: IES Doctor Balmis. Alacant.
Castelló: IES El Caminàs. Castelló.
València: IES Conselleria. València.
- Gestió del Transport:
Alacant: IES Victoria Kent. Elx.
València: IES Abastos. València.
- Servicis al Consumidor:
Alacant: IES Figueras Pacheco. Alacant.
Castelló: IES Jaume I. Borriana.
València: CIPFP Ausiàs March. València

Edificació i Obra Civil
- Desenrotllament de Projectes Urbanístics i Operacions Topogràfiques:
Alacant: IES Misteri d'Elx. Elx
Castelló: IES Matilde Salvador. Castelló.
València: IES Salvador Gadea. Aldaia.
- Desenrotllament i Aplicació de Projectes de Construcció:
Alacant: IES Gran Via. Alacant.
Castelló: IES Matilde Salvador. Castelló.
València: CIPFP Vicente Blasco Ibáñez. València.
- Realització i Plans d'Obra:
Alacant: IES Gran Via. Alacant.
València: CIPFP Ciutat de l'Aprenent. València.

Electricitat i Electrònica
- Desenrotllament de Productes Electrònics:
Alacant: IES El Palmeral. Orihuela.
Castelló: IES Politècnic. Castelló.
València: IES El Cabanyal. València.
- Instal·lacions Electrotècniques:
Alacant: IES Antonio José Cavanilles. Alacant.
IES Antonio Navarro Santafé. Villena.
Castelló: IES Politècnic. Castelló
València: CIPFP Ciutat de l'Aprenent. València.
IES La Costera. Xàtiva.
- Sistemes de Regulació i Control Automàtics:
Alacant: IES Cotes Baixes. Alcoi.
Castelló: IES Botànic Cavanilles. La Vall d'Uixó.
València: CIPFP Complejo Educativo de Cheste.
- Sistemes de Telecomunicació i Informàtics:
Alacant: IES Antonio José Cavanilles. Alacant.
Castelló: IES Politècnic. Castelló.
València: CIPFP Misericordia. València .

Energia i Aigua
- Eficiència Energètica i Energia Solar Tèrmica:
Castelló: CIPFP Benicarló. Benicarló.
València: CIPFP Catarroja. Catarroja.

Fabricació Mecànica
- Construccions Metàl·liques:
Alacant: IES Antonio José Cavanilles. Alacant.
València: CIPFP Ciutat de l'Aprenent. València.
- Desenrotllament de Projectes Mecànics:
Alacant: IES Cotes Baixes. Alcoi.
València: CIPFP Vicente Blasco Ibáñez. València.
- Òptica i Protètica Ocular:
València: CIPFP Mislata.
- Programació de la Producció en Fabricació Mecànica:
Castelló: IES Politècnic. Castelló.
Alacant: IES Antonio José Cavanilles. Alacant.
València: CIPFP Vicente Blasco Ibáñez. València.

Hoteleria i Turisme
- Gestió d'Allotjaments Turístics:
Alacant: IES Mediterrània. Benidorm.
Castelló: CIPFP Costa de Azahar. Castelló.
València: CIPFP Complejo Educativo de Cheste.
- Restauració:
Alacant: IES Cap de l'Aljub. Santa Pola.
Castelló: CIPFP Costa de Azahar. Castelló.
València: CIPFP Complejo Educativo de Cheste.
- Informació i Comercialització Turístiques:
Alacant: IES Miguel Hernández. Alacant.
Castelló: CIPFP Costa de Azahar. Castelló.
València: IES Benlliure. València.
- Agències de Viatges:
Alacant: IES Miguel Hernández. Alacant.
Castelló: CIPFP Costa de Azahar. Castelló.
València: IES Benlliure. València.

Imatge personal
- Assessoria d'Imatge Personal:
Alacant: IES El Pla. Alacant.
València: IES El Cabanyal. València.
- Estètica:
Alacant: IES El Pla. Alacant.
Castelló: IES Francesc Tàrrega. Vila-real.
València: IES El Cabanyal. València.

Imatge i So
- Imatge:
Alacant: IES Luis García Berlanga. Sant Joan d'Alacant.
Castelló: IES Vila-roja. Almassora.
València: IES La Marxadella. Torrent. 
- Realització d'Audiovisuals i Espectacles:
Alacant: IES Luis García Berlanga. Sant Joan d'Alacant.
València: IES La Marxadella. Torrent.
- So:
Alacant: IES Luis García Berlanga. Sant Joan d'Alacant.
València: IES La Marxadella. Torrent.
- Producció d'Audiovisuals, Ràdio i Espectacles:
València: IES La Marxadella. Torrent.

Indústries Alimentàries
- Indústria Alimentària:
Alacant: IES Virgen del Remedio. Alacant.
València: CIPFP Ciutat de l'Aprenent. València.
- Vitivinicultura:
València: Escuela de Vinicultura i Enología Félix Jiménez. Requena.

Informàtica i Comunicacions
- Desenrotllament d'Aplicacions Informàtiques:
Alacant: IES Severo Ochoa. Elx.
Castelló: IES Miralcamp. Vila-real.
València: IES Abastos. València.
- Administració de Sistemes Informàtics:
Alacant: IES Severo Ochoa. Elx.
Castelló: IES El Caminàs. Castelló.
València: IES Abastos. València.

Instal·lació i Manteniment
- Desenrotllament de Projectes d'Instal·lacions Tèrmiques i de Fluids:
Alacant: IES Gran Via. Alacant.
València: IES El Cabanyal. València.
- Manteniment d'Equip Industrial:
Alacant: IES Antonio José Cavanilles. Alacant.
Castelló: IES Politècnic. Castelló.
València: CIPFP Faitanar. Quart de Poblet.		
- Manteniment d'Instal·lacions Tèrmiques i de Fluids:
Alacant: CIPFP Canastell. Sant Vicent del Raspeig.
València: IES El Cabanyal. València.
- Prevenció de Riscos Professionals:
Alacant: CIPFP Canastell. Sant Vicent del Raspeig.
Castelló: IES Politècnic. Castelló.
València: CIPFP Vicente Blasco Ibáñez. València.

Fusta, Moble i Suro
- Desenrotllament de Productes en Fusteria i Moble:
Castelló: IES Politècnic. Castelló.
València: CIPFP Ciutat de l'Aprenent. València.
- Producció de Fusta i Moble:
València: CIPFP Catarroja.

Química
- Laboratori d'Anàlisi i Control de Qualitat:
Alacant: IES Virgen del Remedio. Alacant.
València: CIPFP Vicente Blasco Ibáñez. València.
- Plàstics i Cautxú:
València: IES Manuel Sanchis Guarner. Silla
- Química Ambiental:
Alacant: IES Virgen del Remedio. Alacant.
València: CIPFP Vicente Blasco Ibáñez. València.

Sanitat
- Anatomia Patològica i Citologia:
Alacant: IES Leonardo da Vinci. Alacant.
Castelló: IES Matilde Salvador. Castelló.
València: CIPFP Ciutat de l'Aprenent. València
- Dietètica:
Alacant: IES núm. 1. Xàbia.
Castelló: IES José Villaplana. Vinaròs.
València: IES Federica Montseny. Burjassot.
- Documentació Sanitària:
Alacant: IES La Torreta. Elx
Castelló: IES Matilde Salvador. Castelló
València: CIPFP Ausiàs March. València
- Higiene Bucodental:
Alacant: IES Leonardo da Vinci. Alacant.
València: CIPFP Ausiàs March. València.
- Laboratori de Diagnòstic Clínic:
Alacant: IES L'Almadrava. Benidorm.
Castelló: IES Matilde Salvador. Castelló.
València: CIPFP Ausiàs March. València.
- Salut Ambiental:
Alacant: CIPFP Batoi. Alcoi
València: IES Federica Montseny. Burjassot.
- Ortoprotèsica:
València: CIPFP Ausiàs March. València.
- Pròtesis Dentals:
València: CIPFP Ausiàs March. València.

Servicis Socioculturals i a la Comunitat
- Animació Sociocultural:
Alacant: IES Figueras Pacheco. Alacant.
Castelló: IES Francesc Ribalta. Castelló.
València: IES Jordi de Sant Jordi. València
- Educació Infantil:
Alacant: IES Figueras Pacheco. Alacant.
Castelló: IES Francesc Ribalta. Castelló.
València: CIPFP Misericordia. València.
IES José de Ribera. Xàtiva.
- Integració Social:
Alacant: IES Victoria Kent. Elx.
Castelló: IES Francesc Ribalta. Castelló.
València: IES Jordi de Sant Jordi. València.
- Interpretació de la Llengua de Signes:
Alacant: IES Victoria Kent. Elx.
València: CIPFP Misericordia. València.

Tèxtil, Confecció i Pell 
- Patronatge i Moda:
Alacant: IES La Torreta. Elda.
València: IES Sivera Font. Canals.
- Processos Tèxtils de Filatura i Teixidura de Calada:
Alacant: IES Cotes Baixes. Alcoi.
València: IES Jaume I. Ontinyent.

Transport i Manteniment de Vehicles
- Automoció:
Alacant: IES Leonardo da Vinci. Alacant.
Castelló: IES Politècnic. Castelló.
València: IES Benicalap. València.
- Manteniment Aeromecànic:
València: CIPFP Complejo Educativo de Cheste.

Vidre i Ceràmica
- Desenrotllament i Fabricació de Productes Ceràmics:
Castelló: IES El Caminàs. Castelló.

Annex IV
Cicles formatius de Grau Mitjà
(títols LOGSE substituïts per títols LOE)

Electricitat i Electrònica
- Equips i Instal·lacions Electrotècniques:
Alacant: IES Antonio José Cavanilles. Alacant.
Castelló: IES Politècnic. Castelló.
València: IES La Costera. Xàtiva.

Fabricació Mecànica
- Mecanitzat:
Alacant: IES Cotes Baixes. Alcoi.
Castelló: IES Politècnic. Castelló.
València: CIPFP Vicente Blasco Ibáñez. València.
- Soldadura i Caldereria 
València: CIPFP Ciutat de l'Aprenent. València.

Hoteleria i Turisme
- Cuina:
Alacant: IES Cap de l'Aljub. Santa Pola.
Castelló: CIPFP Costa de Azahar. Castelló.
València: CIPFP Complejo Educativo de Cheste.
- Servicis de Restaurant i Bar:
Alacant: IES Cap de l'Aljub. Santa Pola
Castelló: CIPFP Costa de Azahar. Castelló
València: CIPFP Complejo Educativo de Cheste
- Pastisseria i Forn:
Castelló: CIPFP Costa de Azahar. Castelló.
València: CIPFP Ciutat de l'Aprenent. València

Indústries Alimentàries
- Panificació i Rebosteria:
Alacant: IES Virgen del Remedio. Alacant.
Castelló: CIPFP Costa de Azahar. Castelló.
Informàtica i Comunicacions
- Explotació de Sistemes Informàtics:
Alacant: IES Mare Nostrum. Alacant.
Castelló: IES El Caminàs. Castelló.
València: CIPFP Mislata.

Sanitat
- Farmàcia:
Alacant: IES Montserrat Roig. Elx.
Castelló: IES Matilde Salvador. Castelló.
València: IES Federica Montseny. Burjassot.

Tèxtil, Confecció i Pell
- Confecció:
València: CIPFP Ciutat de l'Aprenent. València.
Transport i Manteniment de Vehicles
- Carrosseria:
Alacant: IES Leonardo da Vinci. Alacant.
Castelló: IES Politècnic. Castelló.
València: IES Benicalap. València.

Cicles formatius Grau Superior
(títols LOGSE substituïts per títols LOE)

Fabricació Mecànica
- Construccions Metàl·liques:
Alacant: IES Antonio José Cavanilles. Alacant.
València: CIPFP Ciutat de l'Aprenent. València.
- Desenrotllament de Projectes Mecànics:
Alacant: IES Cotes Baixes. Alcoi.
València: CIPFP Vicente Blasco Ibáñez. València.
- Producció per Mecanitzat:
Alacant: IES Antonio José Cavanilles. Alacant.
València: CIPFP Vicente Blasco Ibáñez. València.

Hoteleria i Turisme
- Allotjament:
Alacant: IES Mediterrània. Benidorm.
Castelló: CIPFP Costa de Azahar. Castelló.
València: CIPFP Complejo Educativo de Cheste.
Instal·lació i Manteniment
- Desenrotllament de Projectes d'Instal·lacions de Fluids, Tèrmiques i de Manutenció:
Alacant: IES Gran Via. Alacant.
València: IES El Cabanyal. València.
- Manteniment i Muntatge d'Instal·lacions d'Edifici i Procés:

Alacant: CIPFP. Canastell. Sant Vicent del Raspeig.

Química
- Anàlisi i Control:
Alacant: IES Virgen del Remedio. Alacant.
València: CIPFP Vicente Blasco Ibáñez. València.
Servicis Socioculturals i a la Comunitat
- Educació Infantil:
Alacant: IES Figueras Pacheco. Alacant.
Castelló: IES Francesc Ribalta. Castelló.
València: CIPFP Misericordia. València.

Tèxtil, Confecció i Pell
- Patronatge:
Alacant: IES La Torreta. Elda.
València: IES Sivera Font. Canals.

Transport i Manteniment de Vehicles
- Automoció:
Alacant: IES Leonardo da Vinci. Alacant
Castelló: IES Politècnic. Castelló.
València: IES Benicalap. València.
Vidre i Ceràmica
- Desenrotllament i Fabricació de Productes Ceràmics:
Castelló: IES El Caminàs. Castelló.

<div id="AquiVaUnaImagen"></div><div id="AquiVaUnaImagen"></div><div id="AquiVaUnaImagen"></div><div id="AquiVaUnaImagen"></div><div id="AquiVaUnaImagen"></div><div id="AquiVaUnaImagen"></div><div id="AquiVaUnaImagen"></div>